Μαγούλα Αττικής

Η Μαγούλα είναι προαστιακή πόλη της Μητροπολιτικής Αθήνας στο Θριάσιο Πεδίο της Δυτικής Αττικής. Βρίσκεται ανατολικά από την Μάνδρα και 5 χιλιόμετρα βόρεια της Ελευσίνας. Σύμφωνα με την απογραφή του 2021 έχει 4.956 κατοίκους.

Σύμφωνα με τον Λαογράφο Βαγγέλη Λιάπη οι πρώτοι κάτοικοι της Μαγούλας ήταν Κουντουριώτες του Παλαιοχωρίου. Η Μαγούλα άρχισε να κατοικείται ξανά προς το τέλος της Τουρκοκρατίας όταν κάτοικοι από τα ορεινά Κούντουρα αγόρασαν εκτάσεις στην πεδιάδα της Ελευσίνας από τους Οθωμανούς αγάδες των Αθηνών. Το 1836 αναφέρεται ως χωριό του Δήμου της Ελευσίνας και στα πρώτα επίσημα στοιχεία του Υπ. Εσωτερικών το 1875 καταγράφεται ως «γεωργικόν χωρίον» με πληθυσμό 115 κατοίκους, έγινε ανεξάρτητη κοινότητα το 1914.http://gym-magoul.att.sch.gr/library/magula/analipsi.htmhttps://www.westatticasidestories.gr/el/%CE%B4%CE%B7%CE%BC%CE%BF%CF%82-%CE%B5%CE%BB%CE%B5%CF%85%CF%83%CE%B9%CE%BD%CE%B1%CF%82/%CE%BC%CE%B1%CE%B3%CE%BF%CF%85%CE%BB%CE%B1

Την δεκαετία 1991-2001 πραγματοποιήθηκε μαζική εγκατάσταση επιχειρήσεων και άλλων δραστηριοτήτων στην Μαγούλα, την οποία ακολούθησε ανάλογη αύξηση πληθυσμού, κατά την απογραφή του 1991 είχε 2.663 κατοίκους. Η Μαγούλα συνδέεται με την Αθήνα μέσω της Αττικής οδού και του προαστιακού. Στην κεντρική πλατεία βρίσκεται ο ναός της Αναλήψεως του Σωτήρος και του Αγίου Δημητρίου. Ο Ναός του Αγίου Δημητρίου είχε υποστεί σημαντικές ζημιές από τον σεισμό του 1999.

Κλίμα

Σύμφωνα με τον σταθμό του Εθνικού Αστεροσκοπείου Αθηνών η Μαγούλα έχει ήπιους χειμώνες και πολύ θερμά καλοκαίρια. Λόγω της θέσης της στο εσωτερικό του Θριασίου έχει χαμηλές χειμερινές μέσες ελάχιστες θερμοκρασίες (4,7 °C τον Ιανουάριο) και τις υψηλότερες καλοκαιρινές μέσες μέγιστες 
(36,5 °C τον Ιούλιο) στην Μητροπολιτική Αθήνα. Τον Ιούλιο του 2025 η Μαγούλα σημείωσε μέση μέγιστη θερμοκρασία στους 38,6 °C που είναι η υψηλότερη που έχει παρατηρηθεί ιστορικά στην Αττική.

Ιστορικη Περιοδος 1821 

 Παραπομπές 

Κατηγορία:Κωμοπόλεις της Αττικής
Κατηγορία:Δήμος Ελευσίνας
Κατηγορία:Θριάσιο Πεδίο